01001770309970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 177 

3 Σεπτεμβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

238. Αυξομείωση των οργανικών θέσεων του πυρο¬ 
σβεστικού προσωπικού του Πυροσβεστικού Σώ¬ 


ματος. 1 

239. Ρύθμιση θεμάτωντης Πυροσβεστικής Ακαδημίας 

και άλλες διατάξεις. 2 

240. Αντικατάσταση του Κεφαλαίου Α’ του Π.Δ. 

170/1996 «Κανονισμός κατάταξης δοκίμων 
Πυροσβεστών και μεταθέσεων του πυροσβεστι¬ 
κού προσωπικού του Πυροσβεστικού Σώματος» (Α’ 
131) και άλλες ρυθμίσεις. 3 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 238 
Αυξομείωση των οργανικών θέσεων του πυροσβεστικού 
προσωπικού του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 11 παράγρ. 1 περίπτ. (γ) και παράγρ. 7 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε από 
την παράγρ. 1 του άρθρου 1 του Ν. 1590/1986. 

β. Του άρθρου 1 παράγρ. 2 του Ν. 1590/1986 «Τρο¬ 
ποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α' 49). 

γ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α’ 51). 

δ. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α’ 82). 

ε. Της 1107147/1239/0006Α74.10.1996 κοινής απόφα¬ 
σης του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

στ. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α’ 137), όπως προστέθηκε με το άρ¬ 


θρο 27 του Ν. 2081 /1992 (Α’ 154) και αντικαταστάθηκε με το 
άρθρο 1 παράγρ. 2ατου Ν. 2469/1997 (Α’ 38). 

2. Το γεγονός ότι από τις διατάξεις αυτού του διατάγμα¬ 
τος προκαλείται δαπάνη επίτου κρατικού προϋπολογισμού, 
η οποία κατά το τρέχον έτος ανέρχεται σε δρχ. 300.000 και 
θα καλυφθεί από τις εγγεγραμμένες πιστώσεις του Ε.Φ. 43- 
120 στον Κ.Α.Ε. 0411. Απότο έτος 1998 και εφεξής η δαπάνη 
αυτή θα ανέρχεται σε δρχ. 1.200.000 ετησίως και κατά την ε¬ 
πόμενη πενταετία θ’ αντιμετωπιστεί από την εξοικονόμηση υ¬ 
περδιπλάσιου ποσού το οποίο θα προκύπτει από την κατάρ¬ 
γηση μίας θέσης Αρχιπυροσβέστη (μη Παραγωγικής 
Σχολής) - Πυροσβέστη. 

3. Την 359/1997 Γνωμοδότηση του Συμβουλίου της 
Επικράτειας, μετά από πρόταση του Υπουργού Δημόσιας 
Τάξης καιτου Υφυπουργού Οικονομικών, αποφασίζουμε: 

Άρθρο 1 

Στις υπάρχουσες οργανικές θέσεις του πυροσβεστικού 
προσωπικού του Πυροσβεστικού Σώματος επέρχονται οι α¬ 
κόλουθες μεταβολές: 

α. Αυξάνονται κατά πέντε (5) οι θέσεις των Πυράρχων και 
ο συνολικός τους αριθμός ορίζεται σε είκοσι ένας (21). 

β. Αυξάνονται κατά είκοσι (20) οι θέσεις των 
Αντιπυράρχων και ο συνολικός τους αριθμός ορίζεται σε 
πενήντα (50). 

γ. Μειώνονται κατά είκοσι πέντε (25) οι θέσεις των 
Πυραγών (Παραγωγικής Σχολής) και ο συνολικός τους α¬ 
ριθμός ορίζεται σε εκατόν είκοσι εννιά (129). 

δ. Μειώνονται κατά μία (1) οι θέσεις των Αρχιπυρο- 
σβεστών (μη Παραγωγικής Σχολής) - Πυροσβεστών και ο 
συνολικός τους αριθμός ορίζεται σε τέσσερις χιλιάδες εκα¬ 
τόν είκοσι έξι (4.126). 

Άρθρο 2 

Η ισχύς των διατάξεων του παρόντος διατάγματος αρχί¬ 
ζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΥΦΥΠ. ΟΙΚΟΝΟΜΙΚΩΝ 

Ρύθμιση θεμάτων της Πυροσβεστικής Ακαδημίας και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 11 παρ. 1 περ. (α) (δ), (στ), (ζ), (η) και (θ) 
του Ν. 1481/1984 «Οργανισμός Υπουργείου Δημοσίας 
Τάξης» (Α’ 151), όπωςτο άρθρο αυτό αντικαταστάθηκεαπο 
την παρ. 1 του άρθρου 1 του Ν. 1590/1986. 

β Του άρθρου 1 παρ. 2του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου 
Δημόσιας Τάξης» και άλλες διατάξεις» (Α’ 49). 

γ. Του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας 
Τάξης» (Α'51). 

δ. Του άρθρου μόνου του π.δ. 108/1994 «Περιορισμός 
αρμοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α’ 82). 

ε Του άρθρου 29Ατου Ν. 1558/1985 «Κυβέρνηση και κυ¬ 
βερνητικά όργανα» (Α’ 137), ο οποίο προστέθηκε με το άρ¬ 
θρο 27 του Ν. 2081/1992 (Α’ 154) και αντικατασταθηκε απο 
το άρθρο 1 παρ. 2α του Ν. 2469/1997 (Α' 38). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Την 366/1997 γνωμοδότηση του Συμβουλίου της 
Επικρατίας, μετά από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Σχολές Πυροσβεστικής Ακαδημίας 

1. Τα προβλεπόμενα από τον Κανονισμό Πυροσβεστικής 
Ακαδημίας Τμήματα Ανθυποπυραγών, Αρχιπυροσβεστών, 
Πυροσβεστών, Επιμόρφωσης και Μετεκπαίδευσης και 
Ξένων Γλωσσών (άρθρα 2 παρ. 1 του π.δ. 174/1983, Α’ 68, 
παρ. 1 του π.δ. 412/1987, Α’ 183 και 2 παρ. 1 του π.δ. 
329/1993, Α’ 140) μετονομάζονται αντίστοιχα σε Σχολές. 
Όπου στις ισχύουσες για την Πυροσβεστική Ακαδημία δια¬ 
τάξεις απαντάται η λέξη «Τμήμα» αντικαθίσταται με τη λέξη 
«Σχολή». 

2. Στις Σχολές Αρχιπυροσβεστών και Πυροσβεστών και 
για όσο διάστημα αυτές λειτουργούν, τοποθετούνται ως 

Διοικητέςτους ανώτεροι Αξιωματικοί Γενικών Υπηρεσιωντου 

Πυροσβεστικού Σώματος, οι οποίοι έχουν για τους εκπαιδευ¬ 
όμενους στις Σχολές αυτές τα καθήκοντα και τις υποχρεώ¬ 
σεις που προβλέπονται από το άρθρο 13 του π.δ. 174/1983 
για το Διοικητή της Πυροσβεστικής Ακαδημίας. Ο Διοικητής 
της Πυροσβεστικής Ακαδημίας είναι ταυτόχρονα και 
Διοικητής των Σχολών Ανθυποπυραγών, Επιμόρφωσης και 
Μετεκπαίδευσης, ως και ζένων Γλωσσών. 

Άρθρο 2 

Τροποποιήσεις του Κανονισμού Πυροσβεστικής 
Ακαδημίας 

Στις διατάξεις του π.δ. 174/1983 (Α’ 68) επέρχονται οι α¬ 
κόλουθες τροποποιήσεις: 

1 Το πρώτο εδάφιο της παρ. 1 του άρθρου 31, όπως α- 

ντικαταστάθηκε διαδοχικά από την παρ. 2 του άρθρου 1 του 

π.δ. 444/1984 (Α’ 156), απότηνπαρ. 9του άρθρου 1 του π.δ. 
412/1987 (Α’ 183) και από το άρθρο 1 παρ. 2 του π.δ. 
426/1994 (Α’ 241 ), αντικαθίσταται εκ νέου ως εξής: 

«1. Το Εκπαιδευτικό Συμβούλιο αποτελείται από το 
Διοικητή της Πυροσβεστικής Ακαδημίας ως Πρόεδρο, τον 


υποδιοικητή αυτής, το Διοικητή της οικείας Σχολής, τα 
Διευθυντή της Διεύθυνσης Εκπαίδευσης του Αρχηγείου 
Πυροσβεστικού Σώματος, έναν ανώτερο αξιωματικό του 
Σώματος από το διδακτικό προσωπικό της Ακαδημίας και 
τον Αρχηγό Σχολής, ως μέλη ». 

2 Οι διατάξεις του άρθρου 117, όπως αντικαταοταθηκαν 
από το άρθρο 4 παρ. 4 του π .δ. 412/1987 (ΑΊ 83), το άρθρο 
1 παρ. 3 του π.δ. 305/1990 (Α’ 126) και το άρθρο 1 παρ. 25 
του π.δ. 426/1994 (Α’ 241), αντικαθίστανται ως εξής: 

«Άρθρο 117 

Διδασκόμενα μαθήματα στη Σχολή Ανθυποπυραγών 
Τα μαθήματα που διδάσκονται σε κάθε έτος σπουδών στη 
Σχολή Ανθυποπυραγών είναι τα εξής: 

Α’ ΕΤΟΣ 

I. Με βαθμό: 

1. Πυροσβεστική Τέχνη. 

2 Πυροσβεστική Στρατηγική - Τακτική. 

3. Νομοθεσία Πυρασφάλειας. (Παθητική - Ενεργητική 
Πυροπροστασία - Πρακτική Εφαρμογή - Σχέδιο). 

4. Συστήματα Πυροπροστασίας (Φορητά - Μόνιμα). 

5. Διασώσεις - Διασωστικά μέσα - Αντιμετώπιση 
Καταστροφών. 

6. Πυροσβεστικά οχήματα - εξοπλισμός και μέσα (θεω¬ 
ρητικά-πρακτικά). 

7. Πολιτική Άμυνα. 

8. Αντοχή των υλικών στη φωτιά - Αντισεισμική 
Προστασία. 

9. Πυροσβεστική Νομοθεσία. 

10. Εισαγωγή στο Ποινικό Δίκαιο. 

11. Ποινική Δικονομία - Ανακριτική. 

12. Πληροφορική. 

II. Χωρίς βαθμό: 

1. Σωματική Αγωγή-Αθλητισμός. 

2. Ηγεσία - Διοίκηση Προσωπικού. 

Β’ ΕΤΟΣ 

I. Με βαθμό: 

1. Πυροσβεστική Τέχνη. , 

2. Πυροσβεστικά οχήματα - εξοπλισμός και μέσα (θεω¬ 
ρητικά - πρακτικά). 

3. Χημεία. 

4. Φυσική. 

5. Νομοθεσία Πυρασφάλειας. (Παθητική - Ενεργητική 
Πυροπροστασία - Πρακτική Εφαρμογή - Σχέδιο). 

6. Συστήματα Πυροπροστασίας (Φορητά - Μόνιμα). 

7. Ποινικό Δίκαιο. 

8. Εισαγωγή στο Δημόσιο Δίκαιο (Στοιχεία 
Συνταγματικού και Διοικητικού Δικαίου). 

9. Πληροφορική. 

10. Αγγλικά - Γαλλικά. 

11. Χωρίς βαθμό. 

1. Σωματική Αγωγή - Αθλητισμός. 

2. Πολιτική και διπλωματική Ιστορία της Νεωτερης 
Ελλάδας. 

3. Μέθοδοι Εκπαίδευσης. 

4. Πρώτες Βοήθειες. 

5. Κανόνες Εκμετάλλευσης ραδιοτηλεφωνίας. 

Γ’ ΕΤΟΣ 
I. Με βαθμό: 

1. Πυροσβεστική Τέχνη. 

2. Πυροσβεστικά οχήματα - εξοπλισμός και μέσα (θεω¬ 
ρητικά - πρακτικά). 

3. Χημεία. 

4. Φυσική. 

5. Νομοθεσία Πυρασφάλειας. (Παθητική - Ενεργητική 
Πυροπροστασία - Πρακτική Εφαρμογή - Σχέδιο) . 

6. Συστήματα Πυροπροστασίας (Φορητά - Μόνιμα). 

7. Οικοδομική - Σχέδιο. 

8. Εγκληματολογία. 

9. Ποινική Δικονομία - Ανακριτική. 

10. Πληροφορική. 

11. Αγγλικά - Γαλλικά. 

II. Χωρίς βαθμό: 

1. Σωματική Αγωγή - Αθλητισμός. 

2. Ναυπηγική - Αεροναυπηγική. 

3. Τοπογραφία. 

4. Δημόσιες σχέσεις. 

5. Πολιτική Οικονομία. 

Δ' ΕΤΟΣ 

I. Με βαθμό: 

1. Πυροσβεστική Στρατηγική - Τακτική. 

2. Πυρασφάλεια καυσίμων - Τεχνική πυρόσβεσης. 

3. Εκρηκτικές ύλες - Συνθετικές ύλες. 

4. Αντισεισμική προστασία. 

5. Αντοχή των υλικών στη φωτιά. 

6. Πολιτική Άμυνα. 

7. Διασώσεις - Διασωστικά μέσα - Αντιμετώπιση 
Καταστροφών. 

8. Νομοθεσία Πυρασφάλειας. (Παθητική - Ενεργητική 
Πυροπροστασία - Πρακτική εφαρμογή - Σχέδιο). 

9. Συστήματα Πυροπροστασίας (Φορητά - Μόνιμα). 

10. Πυροσβεστική Νομοθεσία. 

11. Ποινική Δικονομία - Ανακριτική. 

12. Πληροφορική. 

13. Αγγλικά - Γ αλλικά. 

II. Χωρίς βαθμό: 

1. Σωματική Αγωγή - Αθλητισμός. 

2. Κοινωνιολογία - Κοινωνική Ψυχολογία. 

3. Ηγεσία - Διοίκηση Προσωπικού. 

Η ύλη των χωρίς βαθμό μαθημάτων μπορεί να εξαντλείται 
και σε ένα μόνο εξάμηνο (περίοδο). Πέρα από τα μαθήματα 
στους Δόκιμους Ανθυποπυραγούς αναπτύσσονται και άλλα 
θέματα με μορφή διαλέξεων. Μία μέρα την εβδομάδα, η ο¬ 
ποία ορίζεται από το Γ ενικό Αναλυτικό Πρόγραμμα, πραγ¬ 
ματοποιείται στα πεδία ασκήσεων της Πυροσβεστικής 
Ακαδημίας και των Ειδικών Μονάδων Αντιμετώπισης 
Καταστροφών (Ε.Μ.Α.Κ.) ή σε άλλο κατάλληλο χώρο, πρα¬ 
κτική εκπαίδευση με ασκήσεις κατάσβεσης πυρκαγιών οι¬ 
κοδομών, βιομηχανικών εγκαταστάσεων, πολυώροφων κτι¬ 
ρίων, ηλεκτρικών πυρκαγιών, χημικών προϊόντων, υγρών 
και αερίων καυσίμων, πλαστικών υλών, μετάλλων, εκρηκτι¬ 
κών υλών, εγκαταστάσεων επεξεργασίας πετρελαιοειδών, 
πλοίων και αεροσκαφών και σε διασώσεις ατόμων από α¬ 
νελκυστήρες, φρεάτια, κατακρημνίσεις, καταρρεύσεις συ¬ 
νέπεια σεισμών, πλημμύρες και άλλες αιτίες καθώς και το 
χειρισμό αντλιών και λοιπών κατασβεστικών και διασωστι- 
κών μηχανημάτων και μέσων». 

3. Η παρ. 1 του άρθρου 122, όπως αντικαταστάθηκε από 
τηνπαρ. 1 του άρθρου 5του π.δ. 412/1987 (Α’ 183), αντικα¬ 
θίσταται ως εξής: 

«1. Οι εξετάσεις των Δόκιμων Ανθυποπυραγών είναι οι α¬ 
κόλουθες: 

α) Α' περιόδου κάθε έτους, 
β) Προαγωγικές από έτος σε έτος και 
γ) Πτυχιακές. 

4. Η παρ. 2 του άρθρου 132, όπως αντικαταστάθηκε από 
τηνπαρ. 1 του άρθρου 6 του π.δ. 412/1987 (Α' 183), αντικα¬ 
θίσταται ως εξής: 

«2. Απότο ανώτερο όριο βαθμολογίας της διαγωγής (βαθ¬ 
μός 20) αφαιρείται: 

α. Μία(1) μονάδα για κάθε ποινή στέρησης εξόδου ή πα¬ 
ρατήρησης ή επίπληξης. 

β. Δύο (2) μονάδες για κάθε ποινή προστίμου μέχρι 1/10 ε¬ 
νός μηνιαίου βασικού μισθού (Μ.Β.Μ.) 

γ. Τρεις (3) μονάδες για κάθε ποινή προστίμου από 1/10 
μέχρι2/10 ενός Μ.Β.Μ. 


δ. Πέντε (5) μονάδες για κάθε ποινή προστίμου από 2/10 
ενός Μ.Β.Μ. και άνω. 

ε. Έξι (6) μονάδες για κάθε ημέρα αυθαίρετης απουσίας 
που καταχωρήθηκε στην Ημερήσια Διαταγή. 

στ. Δέκα(10) μονάδες στην περίπτωση που Δόκιμος συλ- 
ληφθεί να αντιγράφει σε μια από τις προβλεπόμενες εξετά¬ 
σεις τη Σχολής του. Σε περίπτωση που επαναλάβει στη 
διάρκεια της φοίτησής του το παράπτωμα αυτό η διαγωγή 
του μηδενίζεται». 

5. Η παρ. 3 του άρθρου 146 αντικαθίσταται ως εξής: 

«3. Οι Δόκιμοι του τελευταίου έτους σπουδών της 
Σχολής Ανθυποπυραγών και του Β’ έτους των κατατασσο- 
μένων στην ίδια Σχολή ως Πτυχιούχων Α.Ε.Ι., μπορούν να 
πραγματοποιούν εκπαιδευτική εκδρομή στην αλλοδαπή ή 
ημεδαπή με δαπάνη του Δημοσίου ύστερα από πρόταση 
του Διοικητή της Πυροσβεστικής Ακαδημίας, απόφαση του 
Αρχηγού του Πυροσβεστικού Σώματος και έγκριση του 
Υπουργού Δημόσιας Τάξης.» 

Αρθρο 3 
Αλλες διατάξεις 

1. Το δεύτερο εδάφιο της παραγρ. 4 του άρθρου 1 του 
π.δ. 203/195 (ΑΊ09) μετο οποίο αντικαταστάθηκε το άρθρο 
1 του π.δ. 365/1990 (Α’ 144) αντικαθίσταται ως εξής: 
«Τοποθετούνται στην Πυροσβεστική Ακαδημία και εκπαι¬ 
δεύονται επί δύο (2) ακαδημαϊκά έτη. Κατά το Α’ έτος εκ¬ 
παιδεύονται πρακτικά στα πυροσβεστικά καθήκοντα στην 
Ακαδημία και σε Πυροσβεστικούς Σταθμούς των 
Διοικήσεων Πυροσβεστικών Υπηρεσιών Αθηνών, Πειραιώς 
και Θεσσαλονίκης και κατά το Β’ έτος φοιτούν στην Σχολή 
Ανθυποπυραγών διδασκόμενοι τα προβλεπόμενα για το Α’ 
έτος σπουδών μαθήματα». 

2. Πυροσβεστικοί υπάλληλοι που έχουν επιτύχει σε εισι- 
τήριες εξετάσεις για τη Σχολή Ανθυποπυραγών, κατά τις 
προβλεπόμενες από τα εδάφια α’ και δ’ της παρ. 1 του άρ¬ 
θρου 4 του Ν. 2226/1994 διακρίσεις και τη Σχολή 
Αρχιπυροσβεστών, εφόσον κατά την έναρξη της εκπαίδευ¬ 
σης τους σε αυτές βρίσκονται σε μακρά αναρρωτική άδεια 
πέραν των δύο μηνών, αρχίζουν τη φοίτησή τους στην οι¬ 
κεία Σχολή το επόμενο εκπαιδευτικό έτος ή περίοδο. 

3. Οι κατατασσόμενοι στη Σχολή Πυροσβεστών, με τα 
προβλεπόμενα για τους αθλητές από τον Κανονισμό 
Κατάταξης Δοκίμων Πυροσβεστώνπροσόντα, κατά τη διάρ¬ 
κεια φοίτησής τους σε αυτή συγκροτούν ειδικ· ταχύρυθμο 
τμήμα εκπαίδευσης, οι λεπτομέρειες του οποίου ρυθμίζο¬ 
νται με απόφαση του Αρχηγού Πυροσβεστικού Σώματος 

4. Στις εισιτήριες εξετάσεις για τη Σχολή Ανθυποπυ¬ 
ραγών κατά τις προβλεπόμενες από τα εδάφια α’ και δ’της 
παρ. 1 του άρθρου 4 του Ν. 2226/1994 διακρίσεις και τη 
Σχολή Αρχιπυροσβεστών, ποσοστό 10% από αυτούς που έ¬ 
χουν επιτύχει για κατάταξη καλύπτεται από γυναίκες πυρο¬ 
σβεστικούς υπαλλήλους, που έχουν επιτύχει σε αυτές. 

5. Στο άρθρο 6 του π.δ. 101/1991 (Α’ 44) όπως κωδικο- 
ποιήθηκε μετο άρθρο 103 του π.δ. 210/1992 (Α'99) προστί¬ 
θεται παρ. 4 που έχει ως εξής: 

«4. Για τα θέματα τα σχετικά με την εκπαιδευτική άδεια 
προς απόκτηση μεταπτυχιακού τίτλου σπουδών συναφών 
με τις δραστηριότητες του Πυροσβεστικού Σώματος από 
Α.Ε.Ι.της ημεδαπής εφαρμόζονται οι διατάξεις που ισχύουν 
για τους δημόσιους πολιτικούς υπάλληλους.» 

6. Το πρώτο εδάφιο της παραγρ. 4 του άρθρου 11 του 
Π.Δ. 170/1996 (Α’ 131) αντικαθίσταται ως εξής: 

«4. Εφόσον υπάρχουν σε Πυροσβεστικές Υπηρεσίες κε¬ 
νές θέσεις, σύμφωνα με την παρ. 1 του παρόντος άρθρου, 
οι θέσεις αυτές καταλαμβάνονται από υπαλλήλους που έ¬ 
χουν υποβάλει αίτηση μετάθεσης γιατην Υπηρεσία αυτή, α¬ 
νάλογα με τα μόρια που συγκεντρώνουν, προηγούνται δε 
πάντοτε όσοι έχουν πόλη συμφερόντωντους την πόλη στην 
οποία επιθυμούν να μετατεθούν.» 



Άρθρο 4 

Η ισχύς των διατάξεων του παρόντος διατάγματος αρχί¬ 
ζει από τη δημοσίευσή του στην Εφημερίδα της 

Κυβερνήσεως. , , 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Αυγούστου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

-·- 

(3) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 240 
Αντικατάσταση του Κεφαλαίου Α’ του Π.Δ. 170/1996 
«Κανονισμός κατάταξης δοκίμων Πυροσβεστών και με¬ 
ταθέσεων του πυροσβεστικού προσωπικού του 
Πυροσβεστικού Σώματος» (Α’ 131) και άλλες ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1, εδάφιο δ, στ, ζ και η , του άρθρου 11 του Ν. 
1481/1984 “Οργανισμός Υπουργείου Δημόσιας Τάξης (Α 
152). όπως το άρθρο αυτό αντικαταστάθηκε από την παρ. 1 
του άρθρου 1 Ν. 1590/1986. 

β Της παρ. 2 του άρθρου 1 του Ν. 1590/1986 Τροπο¬ 
ποίηση διατάξεων του Ν. 1481/1984 “Οργανισμός 
Υπουργείου Δημόσιας Τάξης” και άλλες διατάξεις (Α 49). 

ν Του Π.Δ. 137/1986 “Συγκρότηση της Γενικής Γραμ- 
ματείας Δημόσιας Τάξης σε Υπουργείο Δημόσιας Τάξης" 
(Α’ 51). 

δ. Του Π.Δ. 108/1994 “Περιορισμός αρμοδιότητας κατα 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης” (Α’ 82). 

ε Του άρθρου 29Α του Ν. 1558/1985 “Κυβέρνηση και 
Κυβερνητικά όργανα" (Α’ 137) το οποίο προστέθηκε με το 
άρθρο 27του Ν. 2081/1992 (Α’ 154) και αντικατασταθηκε α¬ 
πό το άρθρο 1 παρ. 2ατου Ν. 2469/1997 (Α’ 38). 

2. Το γεγονός ότι από τις διατάξεις αυτου του Δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Την 365/1997 Γνωμοδότηση του Συμβουλίου της 
Επικράτειας μετά από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Το Κεφ. Α' του Π .Δ. 170/1996 (ΑΊ 31) αντικαθίσταται ως ε¬ 

ξής : 

ΚΕΦΑΛΑΙΟ Α’ 

ΚΑΝΟΝΙΣΜΟΣ ΚΑΤΑΤΑΞΗΣ 
Άρθρο 1 

Προσόντα υποψηφίων Δοκίμων Πυροσβεστών 

1. Οι υποψήφιοι που επιθυμούν να καταταγούν στο 
Πυροσβεστικό Σώμα, ως Δόκιμοι Πυροσβέστες, πρέπει να 
έχουν τα ακόλουθα προσόντα και προϋποθέσεις, που πρέ¬ 
πει να συντρέχουν κατά την ημερομηνία υποβολής της αί¬ 
τησης συμμετοχής στο διαγωνισμό και κατά το διορισμό 
τους, εκτόςτου ορίου ηλικίας, που πρέπει να έχει ο υποψή¬ 
φιος κατά το χρόνο υποβολής της αίτησης . 

α. Να είναι, άνδρες και γυναίκες, Έλληνες πολίτες η ομο¬ 
γενείς. 

β. Ηλικία μέχρικαι 26 ετών. Ειδικά οι υποψήφιοι για τις κα¬ 


τηγορίες Α και Β μπορούν να καταταγούν στο Πυροσ¬ 
βεστικό Σώμα, εφόσον έχουν ηλικία μέχρι και 30 ετών. Για 
τον υπολογισμό της ηλικίας των υποψηφίων, ως ημερομη¬ 
νία γέννησης λαμβάνεται η 31 Δεκεμβρίου του έτους γεννη- 

σης. 

γ. Οι άνδρες να έχουν εκπληρώσει τις στρατιωτικές τους 
υποχρεώσεις ως ικανοί κατηγορίας 11 ή να έχουν απαλλαγεί 
νόμιμα από αυτές, όχι όμως για λόγους υγείας και οι γυναί¬ 
κες να έχουν συμπληρώσει το 18ο έτος της ηλικίας. 

δ. Να έχουν ανάστημα χωρίς υποδήματα, οι άνδρες του¬ 
λάχιστον 1,70 μ. και οι γυναίκες τουλάχιστον 1,60 μ. και στη¬ 
θική περίμετρο οι άνδρες 0,85 μ. 

ε. Να έχουν σωματική ικανότητα, σύμφωνα μετά ισχυοντα 
για την κατάταξη σε παραγωγικές σχολές του 
Στρατεύματος. 

στ. Να έχουν πίστη στο Σύνταγμα, αφοσίωση στην πατρί¬ 
δα και να μην πρεσβεύουν θρησκευτικές δοξασίες που ε¬ 
μποδίζουν την εκτέλεση των καθηκόντων τους. 

ζ. Να μην έχουν καταδικαστεί για τέλεση ή απόπειρα τέ¬ 
λεσης κακουργήματος ή πλημμελήματος, για το οποίο επι¬ 
βλήθηκε ποινή φυλάκισης τουλάχιστον τριών μηνών. 
Υποψήφιοι, οι οποίοι έχουν παραπεμφθεί σε δίκη δια βου¬ 
λεύματος, μπορούν να υποβάλουν τα δικαιολογητικά κατά¬ 
ταξης, αλλά δεν κατατάσσονται στο Σώμα, αν μέχρι το χρό¬ 
νο έκδοσηςτης απόφασης κατάταξης δεν έχει εκδοθει αμε- 
τάκλητη αθωωτική απόφαση. Ο όρος καταδίκη 
περιλαμβάνει την καταδίκη σε ποινικό σωφρονισμό και την 
καταδίκη με αναστολή για τα παραπάνω εγκλήματα. 

η. Να μην έχουν στερηθεί οποτεδήποτε των πολίτικων δι¬ 
καιωμάτων τους, έστω και αν έχει λήξει ο χρόνος που ορί¬ 
σθηκε για τη στέρησή τους. 

θ. Να μην τελούν υπό απαγόρευση ή δικαστική συμπαρά¬ 
σταση. 

2. Ο αριθμός αυτών που κατατάσσονται στο ι ιυρο- 
σβεστικό Σώμα καλύπτεται από τις ακόλουθες κατηγορίες 
και καθορίζεται από την απόφαση προκήρυξης του διάγω- 
νισμού, με τον περιορισμό ότιτοποσοστότης κατηγορίας Δ 
δεν μπορεί να είναι μικρότερο του 40% των κατατασσόμε- 
νων: 


ΚΑΤΗΓΟΡΙΑ Α 

Από τους υποψήφιους που έχουν πτυχίο Ανώτατης 
Σχολής της ημεδαπής ή ισότιμο της αλλοδαπής. 

ΚΑΤΗΓΟΡΙΑ Β 

Από τους υποψήφιους που έχουν πτυχίο Τ.Ε.Ι. Τεχνολόγου 
Μηχανολογίας, Τεχνολόγου Ηλεκτρολογίας, Τεχνολόγου 
Ηλεκτρονικής, Τεχνολόγου Μηχανολογικών Κατασκευών και 
Εγκαταστάσεων, Τεχνολόγου Οχημάτων, Τεχνολόγου 
Δασοπονίας, Τεχνολόγου Πετρελαίου και Νοσηλευτικής. 

ΚΑΤΗΓΟΡΙΑ Γ 

Από τους υποψήφιους που έχουν μόνο απολυτήριο 
Γενικού Λυκείου ή Ενιαίου Πολυκλαδικού Λυκείου. 

ΚΑΤΗΓΟΡΙΑ Δ 

Από τους υποψήφιους που έχουν απολυτήριο οποιουδη- 
ποτε τύπου Λυκείου και επαγγελματική άδεια οδηγού αυτο¬ 
κινήτου Κατηγορίας Γ και άνω, η έκδοση ή επέκταση της ο¬ 
ποίας να πραγματοποιήθηκε πριν την προκήρυξη του δια¬ 
γωνισμού. 

ΚΑΤΗΓΟΡΙΑ Ε 

Από τους υποψηφίους: 

α)που είναι κάτοχοι τελικού τίτλου σπουδών (απολυτήριο 
ή πτυχίο) Τεχνικού Επαγγελματικού Λυκείου του Τομέα 
Ηλεκτρονικών ή Ενιαίου Πολυκλαδικού Λυκείου του 
Κλάδου 15 (Ηλεκτρονικής) ήτουΤμήματος Ειδίκευσης του 
Κλάδου αυτού (Τεχνικός Ηλεκτρονικών Εφαρμογών) η απο¬ 
φοίτους Τεχνικής Επαγγελματικής Σχολής 
Δευτεροβάθμιας Εκπαίδευσης Ειδικοτήτων Ηλεκτρονικών 

β) που είναι πτυχιούχοι ειδικότητας μηχανών αυτοκινήτου 
ή αμαξωμάτων ή ηλεκτρικού συστήματος αυτοκινήτου 
Τεχνικής Επαγγελματικής Σχολής Δευτεροβάθμιας 
Εκπαίδευσης ή του Τμήματος Ειδίκευσης Κλάδου 13 
(Μηχανικός Αυτοκινήτων) του Ενιαίου Πολυκλαδικού 
Λυκείου και έχουν πρακτική εμπειρία σε συνεργεία επι¬ 
σκευής αυτοκινήτων. Η εμπειρία αυτή να αποδεικνύεται α¬ 
πό βεβαίωση του εργοδότη, στην οποία θα αναφέρεται ο 
χρόνος απασχόλησης και η ειδικότητα του υποψηφίου, θε¬ 
ωρημένη για το περιεχόμενό της από την αρμόδια 
Επιθεώρηση Εργασίας και προσκομιδή τουλάχιστον τρια- 
κοσίων (300) ενσήμων ή βεβαίωση του Τ, Ε.Β.Ε για αντίστοι¬ 
χες ημέρες ασφάλισης, για το εν λόγω διάστημα και τις συ¬ 
γκεκριμένες ειδικότητες. 

Για τη συμπλήρωση του αριθμού των θέσεων που καθορί¬ 
ζεται από την απόφαση της προκήρυξης για την Κατηγορία 
αυτή, οι επιτυχόντες λαμβάνονται από τους υποψήφιους 
των περιπτώσεων (α) και (β) κατ’ ισομοιρία. 

ΚΑΤΗΓΟΡΙΑ ΣΤ 

Από υποψήφιους που είναι κάτοχοι τελικού τίτλου σπου¬ 
δών (απολυτήριο ή πτυχίο) των Τμημάτων Πλοιάρχων ή 
Μηχανικών Εμπορικού Ναυτικού του Τομέα Ναυτικού του 
Τεχνικού Επαγγελματικού Λυκείου ή Επαγγελματικής 
Ναυτικής Σχολής του Υπουργείου Εμπορικής Ναυτιλίας. 
ΚΑΤΗΓΟΡΙΑ Ζ 

Από υποψήφιους που είναι κάτοχοι τελικού τίτλου σπου¬ 
δών (απολυτήριο ή πτυχίο) οποιουδήποτε τύπου Λυκείου 
και είναι μουσικοί μπάντας πιστοποιούμενων των μουσικών 
τους γνώσεων με βεβαίωση Ωδείου ή Φιλαρμονικής. 

3. Είναι δυνατόν κατά τους διαγωνισμούς για την κατάταξη 
Δοκίμων Πυροσβεστών, να μην προκηρύσσεται αριθμός θέ¬ 
σεων για όλες τις ανωτέρω κατηγορίες ή ειδικότητες υποψη¬ 
φίων, αλλά μόνο για εκείνες που είναι απαραίτητες για την κά¬ 
λυψη των υπηρεσιακών αναγκών με εξαίρεση την κατηγορία 
Δ, όπου η προκήρυξη του ελάχιστου ποσοστού, που αναφέ- 
ρεται στην προηγούμενη παρ., είναι υποχρεωτική. Προκή¬ 
ρυξη θέσεων για την Κατηγορία Ε γίνεται για τις πόλεις όπου 
εδρεύουν Πυροσβεστικά Συνεργεία, για την Κατηγορία ΣΤ 
για τις πόλεις όπου υπάρχουν Λιμενικοί Πυροσβεστικοί 
Σταθμοί και για την Κατηγορία Ζ μόνον για την πόλη της 
Αθήνας. Οι θέσεις για την Κατηγορία Ζ προσδιορίζονται από 
την προκήρυξη κατά όργανα, σύμφωνα με τις υπηρεσιακές 
ανάγκες. Σε διαγωνισμό για κατάταξη στις Ειδικές Μονάδες 
Αντιμετώπισης Καταστροφών, οι υποψήφιοι εκτός των ανω- 
τέρων προσόντων, πρέπει να έχουν υπηρετήσει σε Ειδικές 
Μονάδες των Ενόπλων Δυνάμεων και να είναι κάτοχοι πτυχί¬ 
ου αλεξιπτωτιστή ή υποβρύχιου καταστροφέα. 

4. Για κάθε μια από τις Κατηγορίες, για τις οποίες προκη¬ 
ρύσσεται διαγωνισμός, συντάσσονται από την οικεία 
Επιτροπή Κατάταξης πίνακες υποψηφίων κατά πόλεις, α- 
νπ'στοιχοιτων κατηγοριών αυτών. Από τους πίνακες αυτούς 
κατατάσσονται κατά σειρά επιτυχίας, μέχρι να συμπληρω¬ 
θούν οι θέσεις που καθορίζονται στην απόφαση προκήρυ¬ 
ξης του διαγωνισμού. 

Άρθρο 2 

Διαγωνισμός για την κάλυψη θέσεων Πυροσβεστικών 
Υπηρεσιών 

1. Για την αντιμετώπιση των υπηρεσιακών αναγκών σε 
προσωπικό των Υπηρεσιών του Πυροσβεστικού Σώματος 
προκηρύσσεται πανελλήνιος διαγωνισμός για την κάλυψη 
συγκεκριμένων θέσεων των Υπηρεσιών αυτού κατά πόλη. 
Ποσοστό μέχρι 10% του συνολικού αριθμού των θέσεων 
που προκηρύσσονται καλύπτεται από γυναίκες υποψήφιες. 

2. Οι συμμετέχοντες στο διαγωνισμό μπορούν να είναι υ¬ 
ποψήφιοι για τις Υπηρεσίες μιας μόνο πόλης και για μια κα¬ 
τηγορία ή ειδικότητα. Πριν από την προκήρυξη του διαγω¬ 


νισμού ο Αρχηγός του Πυροσβεστικού Σώματος με απόφα¬ 
σή του, που δημοσιεύεται στην Εφημερίδα της 
Κυβέρνησης, ορίζει με γνώμονα τις υπηρεσιακές ανάγκες, 
πόσες από το σύνολο των κενών οργανικών θέσεων 
Πυροσβεστών Γενικών Υπηρεσιών κατά Κατηγορία θα κα¬ 
λυφθούν και σε ποιες Υπηρεσίες κατά πόλη. Στην απόφαση 
αυτή δεν συμπεριλαμβάνονται οι οργανικές θέσεις των 
Πυροσβεστικών Υπηρεσιών στις οποίες οι θέσεις αυτές 
μπορούν να καλυφθούν από Πυροσβεστικούς Υπάλληλους, 
που υπηρετούν κατά την έναρξη ισχύος του παρόντος δια¬ 
τάγματος και επιθυμούν να υπηρετήσουν σ' αυτές. Για τις 
Ειδικές Μονάδες Αντιμετώπισης Καταστροφών κενές θεω¬ 
ρούνται οι θέσεις των Υπηρεσιών αυτών που δεν μπορούν 
να καλυφθούν από Πυροσβεστικούς Υπαλλήλους, που έ¬ 
χουν τα προσόντα του τελευταίου εδαφίου της παρ. 3 του 
προηγούμενου άρθρου και ηλικία μικρότερη των 35 ετών. 

3. Οι κατατασσόμενοι με το διαγωνισμό της προηγούμε¬ 
νης παρ. Πυροσβεστικοί Υπάλληλοι υπηρετούν υποχρεωτι¬ 
κά για ένα (1) έτος σε μια από τις Διοικήσεις Πυροσβεστικών 
Υπηρεσιών Αθήνας, Πειραιά και Θεσσαλονίκης και στη συ¬ 
νέχεια στις Υπηρεσίες της πόλης στην οποία διορίσθηκαν 
και δεν μετατίθενται από αυτήν παρά μόνο στις περιπτώσεις 
που προβλέπεται για αυτούς από τον κανονισμό των μετα- 
θέσεωντου Πυροσβεστικού Προσωπικού. 

Αρθρο 3 

Προκήρυξη διαγωνισμού - δικαιολογητικά υποψηφίων 

1. Ο διαγωνισμός για την κατάταξη ιδιωτών, ως Δοκίμων 
Πυροσβεστών Γενικών Υπηρεσιών, προκηρύσσεται με από¬ 
φαση του Αρχηγού του Πυροσβεστικού Σώματος. Στην α¬ 
πόφαση αυτή αναγράφονται τα απαιτούμενα προσόντα και 
δικαιολογητικά των υποψηφίων, ο τόπος κατάθεσής τους, 
καθορίζεται ο τόπος, η ημερομηνία και ο τρόπος διεξαγαι- 
γήςτου διαγωνισμού, οι θέσεις που θα καλυφθούν κατά φυ¬ 
λό, πόλη και Κατηγορία ή ειδικότητα, ο τρόπος αλληλοσυ¬ 
μπλήρωσης των πινάκων μεταξύ Κατηγοριών ή ειδικοτήτων 
στις περιπτώσεις μη συμπλήρωσης ή εξάντλησης των οικεί¬ 
ων πινάκων από υποψηφίους, οι ισχύουσες ευεργετικές 
διατάξεις και το ποσοστό Υων θέσεων που καταλαμβάνουν 
οι εμπίπτοντες σε αυτές, καθώς και κάθε άλλη σχετική με 
αυτόν αναγκαία λεπτομέρεια. Η απόφαση ανακοινώνεται 
στα καταστήματα όλων των Πυροσβεστικών Υπηρεσιών και 
περίληψή της δημοσιεύεται υποχρεωτικά σε δύο τουλάχι¬ 
στον εφημερίδες της πρωτεύουσας και στις εφημερίδες 
της έδρας της Πυροσβεστικής Υπηρεσίας, σε περίπτωση 
τοπικού διαγωνισμού. Η ημερομηνία υποβολής των αιτήσε¬ 
ων και των δικαιολογητικών των υποψηφίων για τη συμμε¬ 
τοχή στο διαγωνισμό πρέπει να απέχει τουλάχιστον δεκα¬ 
πέντε (15) ημέρες από την δημοσίευση της προκήρυξης. 

2. Οι ιδιώτες που επιθυμούν να καταταγούν στο Πυρο¬ 
σβεστικό Σώμα, ως Δόκιμοι Πυροσβέστες, υποβάλλουν, μέ¬ 
σα στις προθεσμίες που ορίζει η προκήρυξη του διαγωνι¬ 
σμού, στις έδρες των Περιφερειακών Διοικήσεων 
Πυροσβεστικών Υπηρεσιών και προκειμένου για υποψήφι¬ 
ους που διαμένουν σε νησιά αρμοδιότητας των Περι¬ 
φερειακών Διοικήσεων Πυροσβεστικών Υπηρεσιών Βο¬ 
ρείου και Νοτίου Αιγαίου και Ιονίων Νήσων, στις πλησιέστε- 
ρες Υπηρεσίες: 

α. Αίτηση, σύμφωνα με το καθορισμένο από το Πυρο¬ 
σβεστικό Σώμα υπόδειγμα. 

β. Υπεύθυνη δήλωση του άρθρου 8του Ν.1599/1986. ότι 
έχουν τις προϋποθέσεις και τα απαιτούμενα από την προ- 
κήρυξη του διαγωνισμού προσόντα και ότι τα αναφερομενα 
στην αίτησή τους στοιχεία είναι αληθή. Στην ίδια δήλωση α¬ 
ναφέρουν αν υπάγονται στις προβλεπόμενες για το Πυρο¬ 
σβεστικό Σώμα ευεργετικές διατάξεις και για τους υποψή¬ 
φιους άνδρες ότι έχουν υπηρετήσειτη στρατιωτική τους θη¬ 
τεία στο Στράτευμα ως Ικανοί Κατηγορίας 11. 

γ. Επικυρωμένο φωτοαντίγραφο του δελτίου ταυτότητάς 

τους. 

δ. Αντίγραφο του τίτλου σπουδωντους. 

ε. Επικυρωμένο φωτοαντίγραφο της επαγγελματικής ά¬ 
δειας οδηγού, για όσους επιθυμούν να καταταγουν στην 
Κατηγορία Δ, με παράλληλη προσκομιδή βεβαιωσηςτης εκ- 
δούσας Αρχής, από την οποία να προκύπτει η ημερομηνία 

απόκτησης και επέκτασης της άδειας. , 

στ Επικυρωμένο, από τους αρμόδιους κατα το άρθρο 4 
παρ. 3 του παρόντος διατάγματος φορείς, αντίγραφο του 
πτυχίου ξένης γλώσσας. 

ζ. Πιστοποιητικά προϋπηρεσίας γιατις Κατηγορίες που α- 
παιτείται. 

Προκειμένου για αθλητές του άρθρου 5 του παρόντος 
διατάγματος πιστοποιητικό της οικείας Ομοσπονδίας του 
αθλήματος ή της Επιτροπής Ολυμπιακών Αγωνων. 

η. Οποιοδήποτε άλλο δικαιολογητικό απαιτείται απο την 
απόφαση προκήρυξης του διαγωνισμού. 

3 Σε κάθε έδρα Περιφερειακής Διοίκησης, συγκροτείται 
με απόφαση του οικείου Διοικητή, τριμελής Επιτροπή 
Παραλαβής Δικαιολογητικών από Αξιωματικούς του 
Σώματος, εκτός από τις Υπηρεσίες των Περιφερειακών 
Διοικήσεων Πυροσβεστικών Υπηρεσιών Βορείου και Νοτίου 
Αιγαίου και Ιονίων Νήσων στις οποίες ο οικείος Διοικητής η 
ο νόμιμος αναπληρωτής του, δέχεται τις αιτήσεις και λοιπά 

δικαιολογητικό των υποψηφίων και: 

α. Ελέγχει την ακρίβεια και την πληρότητα της σύνταξης 

αυτών και την εμπρόθεσμη υποβολή τους. 

β. Μετράτο ανάστημα και τη στηθική περίμετρο των υπο¬ 
ψηφίων. 

γ. Επιστρέφει εγγράφως τα δικαιολογητικα στους υπο¬ 
ψήφιους που δεν διαθέτουν τα απαιτούμενα προσόντα. 

δ.Υποβάλλειτα δικαιολογητικάτων υποψηφίων στις οικεί¬ 
ες Επιτροπές Κατάταξης. 

Άρθρο 4 

Επιτροπές Κατάταξης - Τρόπος βαθμολόγησης των υπο¬ 
ψηφίων 

1 Για τη βαθμολόγηση των προσόντων των υποψήφιων, 
τον επανέλεγχο των δικαιολογητικών τους και τη σύνταξη 
των προβλεπόμενων στο άρθρο 6 του παρόντος διατάγμα¬ 
τος πινάκων συγκροτούνται με απόφαση του Αρχηγού 
Πυροσβεστικού Σώματος αυτοτελείς τριμελείς Επιτροπές 
Κατάταξης από Ανώτερους Αξιωματικούς Γενικών 
Υπηρεσιών του Σώματος, μία για την Κατηγορία Γ των αν- 
δρών, μία για την Κατηγορία Δ των ανδρών. μία για όλες τις 
λοιπές Κατηγορίες των ανδρών και μια για όλες τις 

Κατηγορίες των γυναικών. Στην ίδια απόφαση ορίζονται για 
κάθε Επιτροπή ισάριθμα αναπληρωματικά ομοιόβαθμα μέ¬ 
λη και ένας Κατώτερος Αξιωματικός για την γραμματειακή 
υποστήριξη. Πρόεδρος κάθε Επιτροπής είναι ο ανώτερος 
και μεταξύ ομοιοβάθμων ο αρχαιότερος εκ των 
Αξιωματικών της. 

Το έργο των Επιτροπών αυτών, στις περιπτώσεις που α¬ 
παιτείται, βοηθούν Πυροσβεστικοί Υπάλληλοι, που ορίζο¬ 
νται με διαταγή του Αρχηγού Πυροσβεστικού Σώματος, υ¬ 
στέρα από πρόταση του Προέδρου τους. 

2 Για την καταταξη των υποψηφίων σε σειρά επιτυχίας 
κατά φύλο, κατηγορία και πόλη η οικεία Επιτροπή Κατά¬ 
ταξης ενεργεί ως εξής : 

α. Η κατάταξη σε σειρά επιτυχιαςτων υποψήφιων των κα¬ 
τηγοριών Α και Β γίνεται χωριστά κατά Κατηγορία με βάση 
το βαθμό του πτυχίου τους, στον οποίο προστίθεται μια (1) 
μονάδα για όσους έχουν δίπλωμα μεταπτυχιακών σπουδών 
τουλάχιστον ενός έτους. Η συνολική βαθμολογία του υπο¬ 
ψηφίου πολλαπλασιάζεται επί το συντελεστή εκατό (100). Η 
βαθμολογία εξάγεται μέχρι χιλιοστού της μονάδάς. Σε πε¬ 
ρίπτωση ισοβαθμίας προηγείται στη σειρά βαθμολογίας ο 


υποψήφιος που έχει μεγαλύτερο βαθμό πτυχίου Α.Ε.Ι. ή 
Τ Ε I. Σε περίπτωση νέας ισοβαθμίας προηγείται εκείνος 
που είναι έγγαμος με τα περισσότερα παιδιά και σε περί¬ 
πτωση νέας ισοβαθμίας προηγείται ο εχωντη μεγαλύτερη 
ηλικία Σε περίπτωση και πάλι ισοβαθμίας γίνεται κλήρωση 
από την οικεία Επιτροπή Κατάταξης παρουσία των ισοβαθ- 
μούντων υποψηφίων. 

β. Η κατάταξη σε σειρά επιτυχιαςτων υποψήφιων των κα¬ 
τηγοριών Γ, ΣΤ και Ζ γίνεται χωριστά κατά Κατηγορία με βά¬ 
ση το γενικό βαθμό του τελικού τίτλου σπουδών, που απαι¬ 
τείται για κάθε μία από τις Κατηγορίες αυτές. Η συνολική 
βαθμολογία κάθε υποψήφιου πολλαπλασιάζεται επί το συ¬ 
ντελεστή εκατό (100). Η βαθμολογία εξάγεται μέχρι χιλιο¬ 
στού της μονάδας Σε περίπτωση ισοβαθμίας προηγείται 
στη σειρά επιτυχίας ο υποψήφιος που έχει μεγαλύτερο γε¬ 
νικό βαθμό στον τελικό τίτλο σπουδών. Σε περίπτωση νέας 
ισοβαθμίας προηγείται ο υποψήφιος που έχει μεγαλύτερο 
μέσο όρο στα μαθήματα της Νεοελληνικής Γλωσσάς και 
Γραμματείας, της Αρχαίας Ελληνικής Γραμματείας, των 
Μαθηματικών, της Φυσικής και της Χημείας του τίτλου 
σπουδών τους. Σε περίπτωση που στον τελικό τίτλο σπου¬ 
δών δεν υπάρχει βαθμός σε κάποιο από τα μαθήματα αυτα 
λαμβάνεται ο μέσος ορος των υπολοίπων από αυτά τα μα¬ 
θήματα και σε περίπτωση νέας ισοβαθμίας προηγείται ο έγ¬ 
γαμος με τα περισσότερα παιδιά. Σε περίπτωση και πάλι ι¬ 
σοβαθμίας γίνεται κλήρωση από την οικεία Επιτροπή 
Κατάταξης παρουσία των ισοβαθμούντων υποψηφίων. 

γ. Η κατάταξη σε σειρά επιτυχίας των υποψηφίων της 
Κατηγορίας Δ γίνεται με βάση το γενικό βαθμό του τελικού 
τίτλου σπουδών τους. Στη βαθμολογία αυτή προστίθενται 
δύο (2) μονάδες για όσους έχουν Ε ή Δ κατηγορία επαγγελ¬ 
ματική άδεια οδήγησης αυτοκινήτου και δύο (2) μονάδες 
για κάθε πλήρες εξάμηνο προϋπηρεσίας που εχει ο υποψή¬ 
φιος σε οχήματα για τα οποία απαιτείται άδεια οδηγησης ί 
κατηγορίας και άνω. Η συνολική βαθμολογία για κάθε υπο¬ 
ψήφιο πολλαπλασιάζεται επί το συντελεστή εκατό (100). Η 
βαθμολογία εξάγεται μέχρι χιλιοστού της μονάδας. Σε πε¬ 
ρίπτωση ισοβαθμίας προηγείται στη σειρά επιτυχίας ο υπο¬ 
ψήφιος που έχει περισσότερη προϋπηρεσία. Σε περίπτωση 
νέας ισοβαθμίας προηγείται αυτός που έχει τη μεγαλύτερη 
άδεια οδήγησης. Αν και πάλι υπάρξει ισοβαθμία προηγείται 
εκείνος που είναι έγγαμος με τα περισσότερα παιδιά και σε 
περίπτωση νέας ισοβαθμίας ο έχωντη μεγαλύτερη ηλικία. 
Σε περίπτωση και πάλι ισοβαθμίας γίνεται κλήρωση απο την 
οικεία Επιτροπή Κατάταξης παρουσία των ισοβαθμούντων 
υποψηφίων. 

δ. Η κατάταξη σε σειρά επιτυχίας των υποψήφιων της 
Κατηγορίας Ε γίνεται χωριστά κατά ειδικότητα με βάση το 
γενικό βαθμό του τελικού τίτλου σπουδών του Λυκείου ή 
του πτυχίου της Τεχνικής Επαγγελματικής Σχολής. Η συνο¬ 
λική βαθμολογία για κάθε υποψήφιο πολλαπλασιαζεται επι 
το συντελεστή εκατό (100). Η βαθμολογία εξάγεται μέχρι χι¬ 
λιοστού της μονάδας. Σε περίπτωση ισοβαθμίας προηγείται 

σε σειρά επιτυχίας ο υποψήφιος που κατέχει τελικό τίτλο 
σπουδών Λυκείου από αυτόν που κατεχει πτυχίο Τεχνικής 
Επαγγελματικής Σχολής. Σε περίπτωση νέας ισοβαθμίας 
προηγείται εκείνος που εχει περισσότερη προϋπηρεσία και 
σε περίπτωση και νέας ισοβαθμίας προηγείται εκείνος που 
είναι έγγαμος με τα περισσότερα παιδιά. Σε περίπτωση και 
νέας ισοβαθμίας γίνεται κλήρωση απάτην οικεία Επιτροπή 
Κατάταξης παρουσία των ισοβαθμούντων υποψηφίων. 

3. Στους υποψηφίους όλων των κατηγοριών, που έχουν 
πτυχίο αλεξιπτωτιστή ή υποβρύχιου καταστροφέα από τις 
Ειδικές Δυνάμεις των Ενόπλων Δυνάμεων, προστίθεται στη 
βαθμολογία τους επιπλέον μια (1) μονάδα. Επίσης προστι 
θεται μία (1) μονάδα στους υποψηφίους όλων των κατηγο¬ 
ριών που κατέχουν πτυχίο ΡΗΟΕΙΟΙΕΝΟΥ για την Αγγλική 
γλώσσα ή πτυχίο ϋΑΕΓ (Οίρίοππβ ά’ ΕΙυάθδ Ρταησοιεβδ - 

ζβπηθ άθ 9 Γβ (5οι-6οηηβ II )για την Γαλλική ή πτυχίο 0Η038- 
Ε5 ϋΕυΤΟΗΕ 3ΡΡΑ0Η ϋΙΡΕΟΜ για τη Γερμανική . Γ ιατους 
κατέχοντες πτυχία δύο ή περισσοτέρων γλωσσών, ένα μό¬ 
νο λαμβάνεται υπόψη και βαθμολογείται. 

4. Η προϋπηρεσία των υποψηφίων, προκειμένου να βαθ¬ 
μολογηθεί, πρέπει να βεβαιώνεται από το Ταμείο 
Συντάξεως Αυτοκινητιστών, για όσους είναι ασφαλισμένοι 
σε αυτό και για όσους είναι ασφαλισμένοι στο Ι.Κ.Α., με βε¬ 
βαίωση της αρμόδιας κατά τόπο Επιθεώρησης Εργασίας, 
που πιστοποιείται το χρονικό διάστημα κατά το οποίο ο υ¬ 
ποψήφιος εργάστηκε ως επαγγελματίας οδηγός με άδεια Γ' 
κατηγορίας και άνω και παράλληλη προσκομιδή αντιγρά¬ 
φου του βιβλιαρίου του Ι,Κ.Α. για το αντίστοιχο χρονικό διά¬ 
στημα. 

Άρθρο 5 

Υποψήφιοι Αθλητές 

1. Στους διαγωνισμούς για κατάταξη Δοκίμων Πυρο¬ 
σβεστών περισσότερων των διακοσίων (200) αθροιστικά 
για Αθήνα και Θεσσαλονίκη, μέχρι δέκα (10)θέσεις από την 
Κατηγορία Γ καλύπτονται από υποψήφιους αθλητέςτου κα¬ 
τωτέρω επιπέδου, οι οποίοι έχουν τα προσόντα και τις προ¬ 
ϋποθέσεις που απαιτούνται για τους λοιπούς υποψήφιους 
Δοκίμους Πυροσβέστες, εκτός από το ύψος ,τη στηθική πε¬ 
ρίμετρο, και το όριο ηλικίας, που γι' αυτούς ορίζεται μέχρι 
και το 30ο έτος. Σε περίπτωση που αυτοί υπερβαίνουν τον 
ως άνω αριθμό η σειρά επιτυχίας τους καθορίζεται ως εξής: 
Προηγούνται οι Ολυμπιονίκες που κατέλαβαν 1η μέχρι 8η 
θέση και ακολουθούν, μέχρι και την 6η θέση, οι Παγκόσμιοι 
Πρωταθλητές που προηγούνται έναντι των Πρωταθλητών 
Ευρώπης σε περίπτωση επιτυχίας της ίδιας θέσης, διαφο¬ 
ρετικά λαμβάνεται υπόψη η μεταξύ τους σειρά επιτυχίας α- 
νεξαρτήτου του επιπέδου διοργάνωσης. Έπονται κατά σει¬ 
ρά οι καταρρίπτοντες έναντι των ισοφαριζόντων παγκόσμια 
επίδοση και στη συνέχεια οι καταρρίπτοντες έναντι αυτών 
που ισοφάρισαν Πανευρωπαϊκή επίδοση. Η ως άνω σειρά 
και τα ίδια κριτήρια ισχύουν και για τους νέους και νεανίδες, 
οι οποίοι έπονται των ανδρών - γυναικών και ακολουθούν 
κατά σειρά οι επιτυγχάνοντες 1η μέχρι 3η θέση σε 
Μεσογειακούς και ακολούθως σε Βαλκανικούς αγώνες ή α¬ 
γώνες Πανεπιστημιάδας, οι καταρρίπτοντες και στη συνέ¬ 
χεια οι ισοφαρίζοντες Πανελλήνια επίδοση και τέλος οι κα- 
τακτώντες 1η θέση σε πανελλήνιο πρωτάθλημα. 

Οταν οι ως άνω αθλητές έχουν πετύχει την ίδια θέση σε α¬ 
γώνες του αυτού επιπέδου, προηγείται αυτός που έχει υ¬ 
ψηλότερο βαθμό στον τελικό τίτλο σπουδών. 

2. Σε καμία περίπτωση δεν κατατάσσονται περισσότεροι 
των τριών (3) αθλητών ανά άθλημα Ολυμπιακών αγώνων. 

Άρθρο 6 

Πίνακες επιτυχόντων - Εξετάσεις 

1. Μετά το τέλος των διαδικασιών του άρθρου 4 του πα¬ 
ρόντος διατάγματος, οι Επιτροπές Κατάταξης συντάσσουν 
πίνακες επιτυχόντωντων υποψηφίων με σειρά επιτυχίας κα¬ 
τά φύλο, κατηγορία και πόλη, στους οποίους φαίνονται α¬ 
ναλυτικά οι βαθμολογίες και το σύνολο των μορίων τους. Οι 
πίνακες αυτοί υπογράφονται από τα μέλη της οικείας 
Επιτροπής Κατάταξης και υποβάλλονται με μέριμνα του 
Προέδρου της μαζί με τα δικαιολογητικά των υποψηφίων 
στο αρμόδιο Τμήμα της Διεύθυνσης Προσωπικού του 
Αρχηγείου Πυροσβεστικού Σώματος. Παράλληλα τοιχο- 
κολλούνται στην Πυροσβεστική Υπηρεσία για την οποία διε- 
νεργήθηκε ο διαγωνισμός και κάθε υποψήφιος που ανα¬ 
γράφεται στον πίνακα επιτυχόντων μέσα σε αποκλειστική 
προθεσμία δέκα (10) ημερών από την τοιχοκόλληση, επι¬ 
τρέπεται να υποβάλει αίτηση διόρθωσης στον τοπική 
Πυροσβεστική Υπηρεσία για τα στοιχεία εκείνα του πίνακα 


τα οποία δεν του έχουν υπολογισθεί ορθά. Οι αιτήσεις υπο¬ 
βάλλονται υπηρεσιακά στον Αρχηγό του Πυροσβεστικού 
Σώματος, ο οποίος μέσα σε δέκα (10) ημέρες από τη λήξη 
της προθεσμίας του προηγούμενου εδαφίου προβαίνει 
στην εξέταση βασιμότητας αυτών και αν απαιτείται ενεργεί 
τις διορθωτικές πράξεις γνωστοποιώντας στον ενδιαφερό¬ 
μενό και θίγόμενο την απόφασή του. 

2. Από τους ανωτέρω πίνακες επιτυχόντων αριθμός υπο¬ 
ψηφίων ίσος με τον αριθμό των προκηρυχθεισών θέσεων 
καλείται από το αρμόδιο Τμήμα της Διεύθυνσης 
Προσωπικού του Αρχηγείου Πυροσβεστικού Σώματος για 
να υποβληθεί σε αθλητικές δοκιμασίες, προκειμένου να ε¬ 
ξακριβωθούν οι σωματικές δυνατότητες και η αντοχή τους. 
Οι εξετάσεις αυτές διενεργούνται στην Αθήνα, από τριμε¬ 
λείς Επιτροπές Εξέτασης Αθλητικών Δοκιμασιών μια για κά¬ 
θε αγώνισμα. Οι Επιτροπές αυτές συγκροτούνται με από¬ 
φαση του Αρχηγού Πυροσβεστικού Σώματος και αποτε¬ 
λούνται από δύο (2) Αξιωματικούς Γενικών Υπηρεσιών του 
Σώματος και έναν (1) καθηγητή Σωματικής Αγωγής, που 
προτείνεται από τη Διεύθυνση Δευτεροβάθμιας 
Εκπαίδευσης της Νομαρχίας Αθηνών. Ως γραμματέας κάθε 
Επιτροπής ορίζεται με την ίδια απόφαση κατάλληλος βαθ¬ 
μοφόρος του Σώματος. Γιατον έλεγχο της αθλητικής τους 
επίδοσης οι υποψήφιοι υποβάλλονται στα εξής αγωνίσματα 

α. Αλμα σε μήκος τουλάχιστον 3,5 μ. για τους άνδρες και 
2,5 μ. για τις γυναίκες (τρεις προσπάθειες). 

β. Αλμα σε ύψος τουλάχιστον 1 μ. γιατους άνδρες και 0.80 
μ. για τις γυναίκες (τρεις προσπάθειες). 

γ. Δρόμος 1000 μ. για τους άνδρες και 800 μ. για τις γυ¬ 
ναίκες σε χρόνο τουλάχιστον 4’και 20' ' (μία προσπάθεια). 

δ. Βάδισμα χωρίς υποδήματα και με τρεις (3) υποχρεωτι¬ 
κές στάσεις σε δοκό μήκους δέκα (10) μέτρων και πλάτους 
οκτώ (8) εκατοστών, η οποία απέχει από το έδαφος ένα (1) 
μέτρο (μιαπροσπάθεια). 

Υποψήφιοι που δεν μπορούν να ανταποκριθούν σε μια α¬ 
πό τις παραπάνω δοκιμασίες, κρίνονται ως μη ικανοί και α¬ 
ποκλείονται των περαιτέρω εξετάσεων και διαδικασιών με 
πρακτικό της οικείας Επιτροπής Εξέτασης Αθλητικών 
Δοκιμασιών, που τοιχοκολλάται στο Αρχηγείο Πυροσβε¬ 
στικού Σώματος και κοινοποιείται στους ενδιαφερομένους 
και στο αρμόδιο τμήμα της Διεύθυνσης Προσωπικού αυτου. 
Εάν κατάτο χρόνο της εξέτασης υποψήφιου στις αθλητικές 
δοκιμασίες παρουσιαστεί κώλυμα εξέτασής του, η οικεία 
Επιτροπή Εξέτασης Αθλητικών Δοκιμασιών δύναται να ανα¬ 
βάλει για μια μόνο φορά την εξέταση σε άλλο χρόνο, οχι ό¬ 
μως πέραν του καθοριζόμενου για τη διενέργεια αυτών των 
εξετάσεων χρόνο. 

3. Οι επιτυχόντες στις αθλητικές δοκιμασίες στη συνεχεία 
εξετάζονται, κατ' αρχήν από την Επιτροπή Αναρρωτικών 
Αδειών Πυροσβεστικού Σώματος για το Νομό Αττικής μα¬ 
κροσκοπικά (αρτιμέλεια, όψη, θρέψη, ομιλία, κινητικότητα 
αρθρώσεων, ύπαρξη δερματοστιξίας κ.α.) και όσοι βρε¬ 
θούν κατάλληλοι ακολούθως παραπέμπονται σε στρατιωτι¬ 
κό νοσοκομείο για κλινικές και παρακλινικές εξετάσεις, 
σύμφωνα με τα ισχύοντα για την κατάταξη στις παραγωγι¬ 
κές σχολές του Στρατεύματος.' Όσοι σε οποιοδήποτε στά¬ 
διο κριθούν, με απόφαση της ανωτέρω Υγειονομικής 
Επιτροπής, που τοιχοκολλάται στο Αρχηγείο 
Πυροσβεστικού Σώματος και κοινοποιείται στους ενδιαφε¬ 
ρομένους υποψήφιους και στο αρμόδιο Τμήμα της 
Διεύθυνσης Προσωπικού αυτού, υγειονομικά ακατάλληλοι, 
αποκλείονται των περαιτέρω διαδικασιών. 

4. Για την κάλυψη των θέσεων των αποτυχόντων στις α¬ 
θλητικές δοκιμασίες και στις υγειονομικές εξετάσεις, γιατις 
οποίες δεν προβλέπεται δεύτερος βαθμός επανεξέτασής 
τους, καλούνται μέχρι να συμπληρωθεί ο απαιτούμενος α¬ 
ριθμός από τους πίνακες επιτυχόντων κατά σειρά ισάριθμοι 

υποψήφιοι, οι οποίοι υποβάλλονται σ αυτές. 

5. Η διαδικασία των προηγούμενων παρ. 2 - 4 του άρθρου 
αυτού εφαρμόζεται και οτην περίπτωση που αποφασιζεται 
νέα κατάταξη από τους ήδη ισχύοντες πίνακες επιτυχο- 
ντων. 

Άρθρο 7 

Κύρωση, Ισχύς Πινάκων - Κατάταξη - Ορκωμοσία 
1.0 Αρχηγός του Πυροσβεστικού Σώματος μετάτην ολο¬ 
κλήρωση των εξετάσεων και διαδικασιών του προηγούμε¬ 
νου άρθρου, με απόφασή του, που δημοσιεύεται στην 
Εφημερίδα της Κυβέρνησης, κυρώνει τους πίνακες επιτυ- 
χόντων. Έκαστος των πινάκων επιτυχόντων ισχύει για ενα 
(1) έτος από τη δημοσίευσή του. Με απόφαση του 
Υπουργού Δημόσιας Τάξης, που δημοσιεύεται στην ως ανω 
Εφημερίδα, δύναται να καταργηθεί ή παραταθεί μέχρι ενα 
(1) έτοςη ισχύς των πινάκων επιτυχόντων. 

2. Μετά τη δημοσίευση των κυρωθέντων πινάκων επιτυ- 
χόντων, ο Υπουργός Δημόσιας Τάξης, με απόφασή του που 
δημοσιεύεται στην Εφημερίδα της Κυβέρνησης , κατατάσ¬ 
σει στο Πυροσβεστικό Σώμα ονομαστικά και σύμφωνα με τη 
σειρά επιτυχίας τους κατά κατηγορία και πόλη τον απαιτου- 
μενο αριθμό επιτυχόντων. 

3. Αν σε μια πόλη ο αριθμός των επιτυχόντων είναι μικρό¬ 
τερος των προκηρυχθεισών θέσεων, καλούνται για συ¬ 
μπλήρωση των θέσεων αυτών ισάριθμοι επιτυχόντες της ί¬ 
διας κατηγορίας από την πλησιέστερη πόλη, εφόσον το ε¬ 
πιθυμούν και αν και πάλι δεν καλυφθεί ο αριθμός των 
θέσεων, λόγω απροθυμίας των κληθέντων , καλείται από ε- 
πιτυχόντες της ίδιας πόλης ανάλογος αριθμός μέχρι εξα- 
ντλήσεως του σχετικού πίνακα επιτυχόντων. Αν και πάλι δεν 
καλυφθεί ο αριθμός , συνεχίζεται η ίδια διαδικασία απο την 
αμέσως πλησιέστερη προς την πόλη για την οποία διενερ- 
γήθηκε ο διαγωνισμός και ούτω καθ' εξής μέχρι να συμπλη¬ 
ρωθούν όλες οι θέσεις. 

4. Για τον υπολογισμό του αριθμού των επιτυχόντων που 
καλούνται για κατάταξη και ο οποίος δεν μπορεί να είναι με¬ 
γαλύτερος των κενών οργανικών θέσεων Πυροσβεστικού 
Προσωπικού που προκηρύχθηκαν , λαμβάνονται υπόψη κα¬ 
τά φύλο, πόλη και Κατηγορία και οι εκάστοτε ισχύουσες ευ¬ 
εργετικές διατάξεις, όπως περί πολυτέκνων, Εθελοντών 
Πυροσβεστών, οι οποίες ρητά ορίζονται κάθε φορά στην 
προκήρυξητου διαγωνισμού. Εάντοπροβλεπόμενο αποτις 
ισχύουσες ευεργετικές διατάξεις ποσοστό δεν καλυφθεί, ο 
αριθμός που υπολείπεται συμπληρώνεται από υποψήφιους 

που δεν εμπίπτουν σ'αυτές. 

5. Οι κατατασσόμενοι καλούνται να παρουσιασθουν οτην 

Πυροσβεστική Ακαδημία, όπου δίδουν τον όρκο του 
Δημόσιου Υπάλληλου ενώπιον του Διοικητή αυτής και στη 
συνέχεια αρχίζουν την προβλεπόμενη εκπαίδευσή τους. 
Όσοι δεν παρουσιασθούν την ημερομηνία που ορίζεται για 
κατάταξη, θεωρούνται αυτοδίκαια ότι παραιτούνται του δι¬ 
καιώματος κατάταξής τους στο Πυροσβεστικό Σώμα, έκτος 
αν η μη έγκαιρη προσέλευσή τους οφείλεται σε λογους α¬ 
νώτερης βίας. Το δικαιολογημένο ή αδικαιολόγητο της κα¬ 
θυστέρησης κρίνεται από τον Αρχηγό του Πυροσβεστικού 
Σώματος. Καθυστέρηση για λόγους ανώτερης βίας δεν 
μπορεί να διαρκέσει περισσότερο από είκοσι (20) ήμερες α¬ 
πό την ημερομηνία προς κατάταξη. , 

6. Οι θέσεις εκείνων που δεν προσήλθαν για καταταξη η 
που παραιτούνται κατά τη διάρκεια της εκπαίδευσής τους 
καθώς και εκείνων που αποβάλλονται από την Πυρο¬ 
σβεστική Ακαδημία, κατά τα οριζόμενα στην παρ. 9, συ¬ 
μπληρώνονται με πρόσκληση ισάριθμων υποψήφιων κατα 
σειρά επιτυχίας από τους οικείους πίνακες. 

7. Οι κατατασσόμενοιπριντην ορκωμοσίατους είναι υπο¬ 
χρεωμένοι να προσκομίσουν τα ακόλουθα δικαιολογητικα : 

α. Την αστυνομική τους ταυτότητα 


β. Πιστοποιητικό στρατολογίας τύπου Α 
γ. Πιστοποιητικό Εισαγγελίας ότι δεν διώκονται 
δ. Πιστοποιητικό Ποινικού Μητρώου 
Τα υπό στοιχεία (β), (γ) και (δ) δικαιολογητικά πρέπει να έ¬ 
χουν εκδοθεί μέσα στο τελευταίο τρίμηνο πριν την ημερο¬ 
μηνία κατάταξης. 

8. Το αρμόδιο Τμήμα της Διεύθυνσης Προσωπικού του 
Αρχηγείου Πυροσβεστικού Σώματος ελέγχει υποχρεωτικά 
με έγγραφό του προς τις εκδούσες Αρχές, την εγκυρότητα 
των δικαιολογητικών, στα οποία στηρίχθηκε η βαθμολογία 
των κατατασσόμενων. Όσων τα δικαιολογητικά αποδει- 
κνύονται ότι δεν είναι έγκυρα, θεωρούνται αποτυχόντες και 
εκτός των ποινικών ευθυνών τους διαγράφονται από τους 
κυρωθέντες πίνακες επιτυχόντων και ανακαλείται η πράξη 
κατάταξής τους. 

9. Δόκιμοι Πυροσβέστες, οι οποίοι εισήλθαν στην 
Πυροσβεστική Ακαδημία με ψευδή, νοθευμένα ή ανακριβή 
δικαιολογητικά, εκτός από τις τυχόν ποινικές ευθύνες που 
έχουν, αποβάλλονται οποτεδήποτε από αυτήν, με απόφαση 
του Αρχηγού Πυροσβεστικού Σώματος, σύμφωνα με τις 
σχετικές διατάξεις του Κανονισμού Πυροσβεστικής 
Ακαδημίας. Επίσης οι Δόκιμοι Πυροσβέστες κατά τη διάρ¬ 
κεια φοίτησής τους στην Πυροσβεστική Ακαδημία αποβάλ¬ 
λονται οποτεδήποτε από αυτήν, με απόφαση του Αρχηγού 
Πυροσβεστικού Σώματος και σύμφωνα με τις σχετικές δια¬ 
τάξεις του Κανονισμού αυτής, αν απολέσουν κάποιο απο τα 
προς κατάταξη προσόντα, εκτός του ορίου ηλικίας ή διαπι¬ 
στωθεί έλλειψη αυτού ή για πειθαρχικούς λόγους, σύμφω¬ 
να με τα οριζόμενα στον Κανονισμό της Πυροσβεστικής 
Ακαδημίας. 

Άρθρο 8 

Καταστροφή δικαιολογητικών 

Τα δικαιολογητικά των υποψηφίων που δεν κατατάχθη¬ 
καν, διατηρούνται στο Αρχείο του Αρχηγείου Πυροσβε¬ 
στικού Σώματος για όσο διάστημα έχουν ισχύ οι κυρωμένοι 
πίνακες και μετά καταστρέφονται, σύμφωνα με τις διατά¬ 
ξεις που ισχύουν κάθε φορά για την εκκαθάριση των 
Αρχείων, εκτός αν υπάρχει εκκρεμής σχετική δίκη οποτε 
διατηρούνται μέχρι τη δημοσίευση αμετάκλητης απόφα¬ 
σης". 

Άρθρο 2 

Καταργούμενες διατάξεις 

Από την ισχύ του παρόντος διατάγματος καταργείται το 
άρθρο 2του Π.Δ. 33/1997(Α’ 35) καθώς και κάθε άλλη γενι¬ 
κή ή ειδική διάταξη που αντίκειται σε αυτό ή αφορά θέματα 
που ρυθμίζονται από αυτό. 

Άρθρο 3 

Η ισχύς των διατάξεων του παρόντος διατάγματος αρχί¬ 
ζει από τη δημοσίευσή του στην Εφημερίδα της Κυβερ- 
νήσεως. 

Στον Υπουργό Δημόσιας Τάξης αναθέτουμετη δημοσίευ¬ 
ση και εκτέλεση του παρόντος διατάγματος. 

Αθήνα, 26 Αυγούστου 1997 

